
DR.30.11.2006 27 

  

 Kalau boleh filem dan drama kita apa salahnya ketiga-tiga bangsa atau 
keturunan dalam Malaysia ini berlakon dalam satu filem... 

 Puan Chong Eng [Bukit Mertajam]: Macam cerita P. Ramlee. 

 Dato' Paduka Haji Badruddin bin Amiruldin [Jerai]: Ha, macam ‘bukit 
tajam’ lah  tapi ‘bukit tajam’ tidak boleh jadi heroin. 

 Tuan Pengerusi [Datuk Lim Si Cheng]:  Yang Berhormat, “Bukit Mertajam” 
lah, bukan bukit tajam... 

 Dato' Paduka Haji Badruddin bin Amiruldin [Jerai]:  Yang Berhormat bagi 
Bukit Mertajam tidak boleh jadi heroin. Kalau dye rambut sikit okeylah...  [Ketawa] 

 Puan Chong Eng [Bukit Mertajam]:  [Menyampuk] 

 Dato' Paduka Haji Badruddin bin Amiruldin [Jerai]: ...[Ketawa] Oh, trend 
baru. Jadi, saya mahu pihak FINAS atau pihak KeKKWa ini menitikberatkan perpaduan 
negara melalui perfileman, persahabatan dan melalui sekolah-sekolah supaya apabila 
ini wujud, maka ia akan menyemai semangat sayang menyayangi, Tuan Pengerusi.  
Bila kita sayang menyayangi, maka kita tidak akan ada syak wasangka, takut antara 
satu kaum dengan kaum yang lain kerana kita sayang. 

 Contohnya, macam dalam keluarga. Kita cubit paha kiri, paha kanan terasa 
sakit. Saya mahu juga kalau cubit paha orang Tionghoa, orang Melayu pun terasa sakit. 

 Tuan Pengerusi [Datuk Lim Si Cheng]: Yang Berhormat, macam mana 
boleh kaitkan ini dengan butiran peruntukan yang kita pohon? 

 Dato' Paduka Haji Badruddin bin Amiruldin [Jerai]: Ini kebudayaan, 
kesenian dan keikraban. Tambahan sedikit. 

 Tuan Pengerusi [Datuk Lim Si Cheng]: Itu dasar, Yang Berhormat. 

 Dato' Paduka Haji Badruddin bin Amiruldin [Jerai]: Tidak. Bukan. Ini fasal 
kita hendak suruh mereka buat filem, Tuan Pengerusi. Sekarang kita tengok filem-filem 
yang menunjukkan... 

 Tuan Pengerusi [Datuk Lim Si Cheng]: Baiklah, Yang Berhormat. Maka 
dengan ini peruntukan yang dipohon ini cukupkah? 

 Dato' Paduka Haji Badruddin bin Amiruldin [Jerai]: Tidak cukup. 

 Tuan Pengerusi [Datuk Lim Si Cheng]: Tidak cukup minta ditambah dan 
kalau cukup, berbalik kepada soalan yang lain. 

 Dato' Paduka Haji Badruddin bin Amiruldin [Jerai]: Jadi, saya berharap 
filem-filem yang menunjukkan pergaduhan dan filem-filem yang menunjukkan 
keseronokan yang keterlaluan ini haruslah FINAS ambil kira kerana kita hendak 
membentuk sebuah negara yang aman sejahtera dan hormat-menghormati. 

 Tuan Pengerusi [Datuk Lim Si Cheng]: Baiklah, Yang Berhormat. Masa 
cukup... 

 Dato' Paduka Haji Badruddin bin Amiruldin [Jerai]: Lagi satu, Tuan 
Pengerusi. Sikit saja. Last. Kita hendak sambut merdeka, Tuan Pengerusi. Merdeka 
adalah sesuatu yang cukup bererti bagi kita rakyat Malaysia. Saya mahu kalau boleh 
pihak FINAS buat satu buku bagaimana kita menuntut kemerdekaan, mengisi 
kemerdekaan dan sampai menuju masa depan negara kita. Kita kena ambil gambar 
Almarhum Tunku Abdul Rahman, Tun Sambanthan, Tun Tan Siew Sin, Tun Tan Cheng 
Lok dan Tun Abdul Razak. Semua ini kita tunjuk macam mana susah payah datuk 
nenek kita dulu hendak memperjuangkan kemerdekaan, berpakat antara kaum untuk 
mendapatkan kemerdekaan dan kita sudah dapat kemerdekaan. Jadi kita hendak jaga 
kemerdekaan ini. Beritahu kepada generasi yang akan datang susahnya kami untuk 
menuntut kemerdekaan, maka jagalah kemerdekaan ini. Kita bagi buku ini special free 
kepada DAP untuk mengkaji dan memahami apa itu kemerdekaan. Terima kasih Tuan 
Pengerusi. 

 Tuan Pengerusi [Datuk Lim Si Cheng]: Baik. Bagi DAP lah.  Yang 
Berhormat bagi Bukit Mertajam. 

 



Kalau boleh filem dan drama kita apa salahnya ketiga-tiga bangsa atau keturunan dalam Malaysia ini berlakon dalam satu filem... Puan Chong Eng [Bukit Mertajam]: Macam cerita P. Ramlee. Dato' Paduka Haji Badruddin bin Amiruldin [Jerai]: Ha, macam 'bukit tajam' lah tapi 'bukit tajam' tidak boleh jadi heroin. Tuan Pengerusi [Datuk Lim Si Cheng]: Yang Berhormat, "Bukit Mertajam" lah, bukan bukit tajam... Dato' Paduka Haji Badruddin bin Amiruldin [Jerai]: Yang Berhormat bagi Bukit Mertajam tidak boleh jadi heroin. Kalau dye rambut sikit okeylah... [Ketawa]. Puan Chong Eng [Bukit Mertajam]: [Menyampuk]. Dato' Paduka Haji Badruddin bin Amiruldin [Jerai]: ...[Ketawa] Oh, trend baru. Jadi, saya mahu pihak FINAS atau pihak KeKKWa ini menitikberatkan perpaduan negara melalui perfileman, persahabatan dan melalui sekolah-sekolah supaya apabila ini wujud, maka ia akan menyemai semangat sayang menyayangi, Tuan Pengerusi. Bila kita sayang menyayangi, maka kita tidak akan ada syak wasangka, takut antara satu kaum dengan kaum yang lain kerana kita sayang. Contohnya, macam dalam keluarga. Kita cubit paha kiri, paha kanan terasa sakit. Saya mahu juga kalau cubit paha orang Tionghoa, orang Melayu pun terasa sakit. Tuan Pengerusi [Datuk Lim Si Cheng]: Yang Berhormat, macam mana boleh kaitkan ini dengan butiran peruntukan yang kita pohon?. Dato' Paduka Haji Badruddin bin Amiruldin [Jerai]: Ini kebudayaan, kesenian dan keikraban. Tambahan sedikit. Tuan Pengerusi [Datuk Lim Si Cheng]: Itu dasar, Yang Berhormat. Dato' Paduka Haji Badruddin bin Amiruldin [Jerai]: Tidak. Bukan. Ini fasal kita hendak suruh mereka buat filem, Tuan Pengerusi. Sekarang kita tengok filem-filem yang menunjukkan... Tuan Pengerusi [Datuk Lim Si Cheng]: Baiklah, Yang Berhormat. Maka dengan ini peruntukan yang dipohon ini cukupkah?. Dato' Paduka Haji Badruddin bin Amiruldin [Jerai]: Tidak cukup. Tuan Pengerusi [Datuk Lim Si Cheng]: Tidak cukup minta ditambah dan kalau cukup, berbalik kepada soalan yang lain. Dato' Paduka Haji Badruddin bin Amiruldin [Jerai]: Jadi, saya berharap filem-filem yang menunjukkan pergaduhan dan filem-filem yang menunjukkan keseronokan yang keterlaluan ini haruslah FINAS ambil kira kerana kita hendak membentuk sebuah negara yang aman sejahtera dan hormat-menghormati. Tuan Pengerusi [Datuk Lim Si Cheng]: Baiklah, Yang Berhormat. Masa cukup... Dato' Paduka Haji Badruddin bin Amiruldin [Jerai]: Lagi satu, Tuan Pengerusi. Sikit saja. Last. Kita hendak sambut merdeka, Tuan Pengerusi. Merdeka adalah sesuatu yang cukup bererti bagi kita rakyat Malaysia. Saya mahu kalau boleh pihak FINAS buat satu buku bagaimana kita menuntut kemerdekaan, mengisi kemerdekaan dan sampai menuju masa depan negara kita. Kita kena ambil gambar Almarhum Tunku Abdul Rahman, Tun Sambanthan, Tun Tan Siew Sin, Tun Tan Cheng Lok dan Tun Abdul Razak. Semua ini kita tunjuk macam mana susah payah datuk nenek kita dulu hendak memperjuangkan kemerdekaan, berpakat antara kaum untuk mendapatkan kemerdekaan dan kita sudah dapat kemerdekaan. Jadi kita hendak jaga kemerdekaan ini. Beritahu kepada generasi yang akan datang susahnya kami untuk menuntut kemerdekaan, maka jagalah kemerdekaan ini. Kita bagi buku ini special free kepada DAP untuk mengkaji dan memahami apa itu kemerdekaan. Terima kasih Tuan Pengerusi. Tuan Pengerusi [Datuk Lim Si Cheng]: Baik. Bagi DAP lah. Yang Berhormat bagi Bukit Mertajam.